PMIndiaData/PMIndiaSum huggingface dataset:
মন্ত্রীমন্দলনা ভারতকী এক্সপোর্ত-ইম্পোর্ত বেঙ্ককী রিকেপিতেলাইজেসন অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা এক্সিম বেঙ্ককী রিকেপিতেলাইজেসন্দা অয়াবা পীখ্রে। শন্দোক্না তাকপা ৱাফম মখাদা পীরি: ভারতকী এক্সপোর্ত ইম্পোর্ত বেঙ্ক(এক্সিম বেঙ্ক)তা কেপিতেল ইনফ্যুজনগীদমক ভারত সরকারনা লুপা কোতি ৬০০০কী রিকেপিতেলাইজেসন বোন্দ হুনগনি। শেনবা চহী ২০১৮–১৯দা লুপা কোতি ৪,৫০০ অমসুং শেনবা চহী ২০১৯–২০দা লুপা কোতি ১,৫০০গী ইন্তোলমেন্ত অনিগী খুত্থাংদা ইক্বিইতী হাপচিনগনি। মন্ত্রীমন্দলনা এক্সিম বেঙ্ককী ওথোরাইজ কেপিতেল লুপা কোতি ১০,০০০দগী লুপা কোতি ২০,০০০ ওইহনবদসু অয়াবা পীখ্রে। রিকেপিতেলাইজেসন বোন্দশিং অসি পব্লিক সেক্তর বেঙ্কশিংদী ইশু তৌরিবা লাইনশিংদা চত্থগনি। মেজর ইম্পেক্ত: এক্সিম বেঙ্ক অসি ভারতকীদমক প্রিন্সিপাল এক্সপোর্ত ক্রিদিৎ এজেন্সিনি। এক্সিম বেঙ্কতা কেপিতেলগী ইনফ্যুজন্না ওগমেন্ত কেপিতেল এদেক্বেসী ঙমহল্লগনি অমদি ইন্দিয়ান এক্সপোর্তশিং অহেনবা থৌদাংগা লোয়ননা মতেং পাংলগনি। অনৌবা কেপিতেল থাদবনা ইন্দিয়ান তেক্সতাইল ইন্দস্ত্রীশিংদা দরকার লৈবা মতেং পীবা, কন্সেস্নেল ফাইনান্স স্কিম (সি.এফ.এস.)দা অহোংবা অসিনচিংবা অনৌবা ইনিসিয়েতিবশিংদা পুক্নিং থৌগৎলগনি। য়ুমফম: এক্সিম বেঙ্ক ওফ ইন্দিয়া (এক্সিম বেঙ্ক) অসি পর্লিয়ামেন্তকী এক্ত অমগী মখাদা ফাইনান্সিং, ফেসিলিতেতিং অমদি ভারতকী ইন্তরনেস্নেল ত্রেদ প্রমোৎ তৌনবগীদমক এপেক্স ফাইনান্সিয়েল ইন্সতিত্যুসন অমগুম ১৯৮২দা লিংখৎখি।
হকশেল অমসুং মেদিসিনগী লমদা ভারত অমসুং ব্রাজিলগী মরক্তা এম.ও.য়ু. খুৎয়েক পীনবদা মন্ত্রীমন্দলনা অয়াবা পীরে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হকশেল অমসুং মেদিসিনগী লমদা ভারত অমসুং ব্রাজিলগী মরক্তা এম.ও.য়ু. খুৎয়েক পীনবদা অয়াবা পীরে। এম.ও.য়ু. অসি ২০১৯গী নবেম্বরদা খুৎয়েক পীনরবা য়াই। কান্নবা: ভারত অমসুং ব্রাজিল অনিগী নাকল অনিগী এম.ও.য়ু. অসিনা লৈবাক অনিগী মরক্তা পুন্না হকশেলগী লমদা তেক্নোলোজী চাউখৎহনবা অমসুং হকশেলগী লমদা রিসর্স চৎথবদা মতেং পাংনবা হেনগৎহনগনি। মসিনা লৈবাক অনিমক্কী মীয়ামগী হকশেলগী ফিবম ফগৎহনবদা মতেং পাংগনি। মসিনা ভারত অমসুং ব্রাজিলগী মরক্তা লৈনরিবা নাকল অনিগী ওইবা মরী কনখৎহনগনি।
প্রধান মন্ত্রী হয়েং আগ্রাদা চৎকনি অমদি লুপা কোতি ২,৯৮০গী তোঙান তোঙানবা প্রোজেক্তশিং হৌদোক্কনি

প্রধান মন্ত্রী শ্রী নরেন্দ্র মোদী হয়েং ২০১৯গী জনুৱারি ৯দা উত্তর প্রদেশকী আগ্রাদা চৎকনি। মহাক্না গঙ্গাজল প্রোজেক্ত অমসুং অতোপ্পা তোঙান তোঙানবা প্রোজেক্তশিং হৌদোক্কনি। মহাক্না আগ্রা স্মার্ত সিতীগী ইন্তেগ্রেতেদ কমান্দ এন্দ কন্ত্রোল সেন্তর, এস.এন. মেদিকেল কোলেজকী থাক হেঙ্গৎহনবা অসিনচিংবশিংগীদমক উরেপ উয়ুংশু তমগনি। গঙ্গাজল প্রোগ্রাম অসি লুপা কোতি ২৮৮০গী প্রোজেক্তনি। মসিনা আগ্রা শহরবু হেন্না ফবা অমদি হেন্না থাজনিঙাই ওইবা ৱাতর সপ্লাই ফংহল্লগনি। মসিনা আগ্রাগী প্রজাশিং অমসুং লমকোইবশিংবু কানবা ফংহল্লগনি। আগ্রাদা লারিবা এস.এন. মেদিকেল কোলেজ থাক হেঙ্গৎহনবদা লুপা কোতি ২০০ চংগনি, মদুদা ৱুমেন্স হোস্পিতালদা ফমুং ১০০ লৈবা মেতরনিতী ৱিং শেমগৎপসু য়াওরি। মসিনা সমাজকী অশোনবা কাংলুপকীদমক হেন্না ফবা হকশেল অমসুং মেতর্নিতী কেয়ার ফংহনবদা মতেং ওইরগনি। আগ্রা স্মার্ত সিতীগী ইন্তেগ্রেতেদ কমান্দ এন্দ কন্ত্রোল সেন্তর অসি প্রোজেক্ত মমল লুপা কোতি ২৮৫ চংনা শাগনি। মসিনা আগ্রা শহরবু মোদর্ন ৱার্ল্দ ক্লাস স্মার্ত সিতী অমগুম দিবেলপ তৌদুনা প্রিমিয়ম তুরিস্ত দেস্তিনেসন অমগুম থম্বদা মতেং ওইরগনি। প্রধান মন্ত্রীনা আগ্রাগী কোথি মীনা বজারদা পাংথোকপা মীয়ামগী মীফমদশু ৱা ঙাংগনি। মসিনা শহর অসিদা প্রধান মন্ত্রীগী অনিশুবা খোংচৎনি। ২০১৬কী নবেম্বর ২০দা চৎখিবা মহাক্কী মমাংগী খোংচৎ মনুংদা মহাক্না প্রধান মন্ত্রী অৱাস য়োজনা (গ্রামিন) হৌদোকখি। স্কিম অসিগী মখাদা উত্তর প্রদেশতা লাখ ৯.২ য়াওনা হৌজিক ফাওবদা য়ুম লাখ ৬৫ শাখ্রে। মহাক্না রিজন অসিদা রেল ইনফ্রাস্ত্রকচর অমসুং সর্ভিসেস স্পেসিফিক হৌদোকখি।
প্রধান মন্ত্রীনা শ্রী গুরু রাম দাসজীগী প্রকাশ পুরবকী য়াইফরবা নুমিৎনা লাকপদা মহাক্কী মফমদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা শ্রী গুরু রাম দাসজীগী প্রকাশ পুরবকী য়াইফরবা নুমিৎনা লাকপদা মহাক্কী মফমদা ইকাই খুম্নবা উৎখ্রে। ত্বিত অমদা প্রধান মন্ত্রীনা হায়খি; “শ্রী গুরু রাম দাসজীগী প্রকাশ পুরবকী য়াইফরবা নুমিৎনা লাকপদা মহাক্কী মফমদা ঐহাক্না ইকাই খুম্নবা উৎচরি। শেবা অমসুং মীনুংশিদা মীৎয়েং থম্বগা লোয়ননা সিখকী পুৱারী অমসুং নাৎতা মহাক্না শীংথানীংঙাই ওইনা শরুক তম্লমখি। মহাক অসি ফীদম্নফম ওইরবা কবি অমা ওইরমখি অমসুং মহাক্কী থবকশিংদা কত্থোকপগী শেংলবা ৱাখল্লোন অদুগী মমি তাখি।”
প্রধান মন্ত্রীনা মরী লৈনবা মন্ত্রালয়শিংগা লোয়ননা কোভিদ-১৯দা ওইরিবা ফিভম য়েংশিনখ্রে

প্রধান মন্ত্রীনা ২০২০গী মার্চ ৭কী অয়ুক পুং ১১.৩০ তাবা মতমদা নোভেল কোরোনা ভাইরস (কোভিদ-১৯)গী ফিভম অমসুং তোঙান তোঙানবা মন্ত্রালয়শিংনা হৌজিক ফাওবদা লৌখৎলিবা খোংথাংশিং য়েংশিনখ্রে। মীফম অদুদা হেল্থ অমসুং ফেমিলী ৱেলফেয়রগী কেন্দ্র মন্ত্রী দা. হর্শ ভর্ধন, এক্সতর্নেল এফিয়ার্সকী কেন্দ্র মন্ত্রী দা. এস. জয়শঙ্কর, হেল্থ অমসুং ফেমিলী ৱেলফেয়রগী কেন্দ্রগী রাজ্য মন্ত্রী শ্রী অশ্বিনি কুমার চৌবে, কেবিনেৎ সেক্রেতরী এস.ঐচ. রজিব গৌবা, নীতি অয়োগকী মীহুৎ দা. বিনোদ কে. পৌল অমসুং চিফ ওফ দিফেন্স স্তাফ জেনরেল বিপিন রাৱত অমসুং হেল্থ, ফার্মা, সিভিল এভিয়েসন, এক্সতর্নেল এফিয়ার্স, হেল্থ রিসর্স, হোম, শিপ্পিং, এন.দি.এম.এ.গী সেক্রেতরীশিং অমসুং অতোপ্পা ওফিসিয়েলশিংনা শরুক য়াখি। হেল্থ অমসুং ফেমিলী ৱেলফেয়রগী সেক্রেতরীনা কোভিদ-১৯ থেংননবা শেম-শারিবা অমসুং রেস্পোন্সকা মরী লৈননা হৌজিক ওইরিবা ফিভম অমসুং হেল্থ অমসুং ফেমিলী ৱেলফেয়র মন্ত্রালয় অমসুং অতোপ্পা সপোর্তিং মন্ত্রালয়শিংনা লৌখৎলিবা খোংথাংশিংদা প্রজেন্তেসন অমা লান্থোকখি। প্রজেন্তেসন অসিদা এন্ত্রী অমসুং কম্যুনিতীগী পোইন্তশিং, লেবোরেতরী সপোর্ত, হোস্পিতালদা শেম শারিবা, লোজিস্তিক অমসুং রিক্স কম্যুনিকেসন্দা সর্ভিলেন্সকী মরুওইবা লমশিংদা অকনবা ৱাফম থমখি। ফার্মা বিভাগকী সেক্রেতরীনা ভারত্তা শিজিন্ননবা হিদাক-লাংথকশিং, এক্তিব ফার্মাতিকেল ইনগ্রিদেন্তস (এ.পি.আই.) অমসুং অতোপ্পা কঞ্জুম তৌবা য়াবশিংগী স্তোক মরাং কাইনা লৈরিবগী মতাংদা পাউদমখি। মীফম মনুংদা এয়ারপোর্ত, সীপোর্ত অমসুং লেন্দ বোর্দর ক্রোসিং পুম্নমক্তা মখা তানা য়েংশিনবা মথৌ তাবা, প্রোতোকোলগী মতুং ইন্না কম্যুনিতী লেভেল সর্ভিলেন্স, অমসুং অনাবা মীওইশিং তোঙান্না থম্নবগী মতিক চাবা ফমুংশিং ফংহনবগী হিরমশিংদা খন্ন-নৈনখি। দা. হর্শ ভর্ধন্না মতম চানা রেস্পোন্স তৌনবগীদমক রাজ্যশিংগা লোয়ননা এফেক্তিব কোওর্দিনেসনগী মথৌ তাবদা অকনবা ৱাফম থমখি। নীতি অয়োগকী মীহুৎনা অনাবশিংবু হোস্পিতালদা এদমিত তৌনবগীদমক কেপাসিতী হেঙ্গৎহনবগী মথৌ তাবদা অকনবা ৱাফম থমখি। লোয়ননা ইরানদগী ভারত মচাশিংবু লৌথোক্নবগীদমক হায়জরকপশিংদা মীৎয়েং থমখি। প্রধান মন্ত্রীনা হৌজিক ফাওবদা পায়খৎলিবা থবকশিংগীদমক বিভাগ পুম্নমকপু থাগৎপা ফোংদোক্লদুনা হায়খি মদুদি ভারতনা হৌজিক ওইরিবা ফিভম অসি থেংননবগীদমক মপুং ফানা থৌরাং তৌবা তাই। বিভাগ খুদিংমক্না খুৎশম্নদুনা থবক তৌগদবনি অমদি কম্যুনিতীগী মরক্তা লাইনা অসিগী মরমদা এৱার্নেস পীনবা অমসুং চেকশিন থৌরাং লৌখৎনবা থবক তৌগদবনি। মহাক্না ওফিসারশিংবু মালেম পুম্বদা অমদি তোঙান তোঙানবা লৈবাকশিংদা কোভিদ-১৯ থেংননবগীদমক পায়খৎলিবা খ্বাইদগী ফবা প্রেক্তিসশিং মশক খংদোক্নবা অমসুং মদু এদোপ্ত তৌনবা ৱাফম থমখি। এক্সপর্তশিংনা ফোংদোরকপগী মতুং ইন্না প্রজাশিংনা য়ারিবা মখৈ মীয়াম তিনবা থৌরমদগী লাপথোক্নবা মহাক্না ফোংদোকখি লোয়ননা করি তৌগনি, করি তৌরোইদবগে হায়বদু পাউতাক পীনবা খংহনখি। মহাক্না লাইনা অসি শন্দোরকপগী ফিভমদা অনাবশিংবু তোঙাননা থম্নবা অমসুং মখোয়বু চেকশিন্না য়েংশিন্নবগী খুদোংচাবা ফংহন্নবগীদমক মতিকচাবা লোকেসনশিং মশক খংদোকপগী থবক অথুবা মতমগী মনুংদা পায়খৎনবা পাউতাক পীখি। মহাক্না ওফিসিয়েলশিংবু ইরান্দা পন্দুনা লৈরিবা ভারত মচাশিংবু অথুবা মতমদা তেস্ত তৌদুনা লৌথোক্নবা থৌরাং তৌনবা পাউতাক পীখি। মহাক্না পব্লিক হেল্থ পর্সপেক্তিব অমদগী লৌনগনবা লাইনা অসি মেনেজ তৌনবগীদমক এদভান্স অমসুং এদিক্বেৎ প্লানিং অমসুং মতম চানা রেস্পোন্স তৌবগী দরকার ওইবদা ৱা ঙাংখি।
মন্ত্রী-মন্দলনা অতোপ্পা থা অনি – মে অমসুং জুন, ২০২১গী ওইনা প্রধান মন্ত্রী গরিব কল্যান অন্ন য়োজনা (ফেস III)গী মখাদা নফসা বেনিফিসরীশিংদা অহেনবা চেং-হৱাই পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা মখাদা পীরিবা অসিগী এক্স-পোস্ত ফেক্তো এপ্রুভেল পীখ্রে: প্রধান মন্ত্রী গরিব কল্যান অন্ন য়োজনা ফেস- IIIগী মখাদা অতোপ্পা থা ২ হায়বদি মেদগী জুন, ২০২১ ফাওবগী ওইনা দি.বি.তি.গী মখাদা কোনশিল্লিবশিং য়াওনা নফসা (এ.এ.ৱাই. অমসুং পি.ঐচ.ঐচ.)কী মখাদা কোল্লিবা বেনিফিসরী করোর ৭৯.৮৮রোমদা থা অমগী মীওই অমদা লেম্না অহেনবা চেং-হাৱাই কে.জি. ৫ পীনবগী এল্লোকেসন তৌবা। নফসাগী মখাদা হৌজিক লৈরিবা এল্লোকেসনগী রেসিয়োদা য়ুম্ফম ওইরগা দিপার্তমেন্ত দি ফুদ এন্দ পব্লিক দিস্ত্রিব্যুসননা রাজ্য/য়ু.তি. অমমমগী ওইবা গেহু/চেংগী এল্লোকেসন অদু লেপকনি। লোইননা দিপার্তমেন্ত ওফ ফুদ এন্দ পব্লিক দিস্ত্রিব্যুসননা হৌজিক লৈরিবা পার্সিএল অমসুং লোকেল লোকদাউনগী ফীভমশিং অমসুং নোং, নোংলৈ নুংশিৎ অসিগুম্বা নোংজু-নুংশাগী খুদোংচাদবা, সপ্লাই চেন অমসুং কোবিদনা পীবা অপনবশিং অসিনচিংবদগী ওইরকপা ফীভম অসি য়েংলগা ওপরেসন তৌবদা মথৌ তারিবশিং অদুগী মতুং ইন্না পি.এম.জি.কে.এ.ৱাই.গী মখাদা চিংবগী/য়েন্থোকপগী মতম অসি শাংদোক্নবগী ৱারেপ লৌজবা য়াগনি। চেং-হৱাইগী ওইনা অপুনবা আউৎগো অসি চাউরাক্না এল.এম.তি. ৮০ ওইরবা য়াই। তি.পি.দি.এস.কী মখাদা চাউরাক্না মীওই করোর ৭৯.৮৮দা লেম্না অহেনবা চেং-হৱাই এল্লোকেসন তৌদুনা থা অমদা মীওই অমদা কে.জি.৫ থা অনিগী হায়বদি মেদগী জুন ২০২১ ফাওবা পীবা অসিনা লুপা করোর ২৫৩৩২.৯২গী ফুদ সবসিদী লাকহল্লবা য়াই মসিননা চেংগী ওইবা য়াবা ইকনোমিক কোস্ত অসি এম.তি. অমদা লুপা ৩৬৭৮৯.২ অমসুং গেহুগী ওইনা এম.তি. অমদা লুপা ২৫৭৩১.৪ য়ৌহল্লবা য়াই। অহেনবা এল্লোকেসন অসিনা কোরোনা ভাইরসনা মরম ওইদুনা থোকহনবা শেন্মীৎলোনগী অপনশিং অসিনা লায়রবদা পীরিবা অৱাবশিং অসি হন্থহল্লগনি। মথংগী থা অনি অসিদা অপনবশিং থোকপনা মরম ওইদুনা লায়রবা ইমুং অমত্তনা চেং-হৱাই ফংদবগী অৱাবা মাইয়োক্নবা তৌহল্লোই।
হয়েং প্রধান মন্ত্রী মহারাস্ত্রদা চৎকনি

প্রধান মন্ত্রী শ্রী নরেন্দ্র মোদী, ২০১৯গী ফেব্রুৱরী ১৬তা মহারাস্ত্রগী য়াবৎমাল অমসুং ধুলেদা চৎকনি। রাজ্য অসিদা মহাক্না প্রোজেক্ত কয়া মায়খুম হাংদোক্কনি। য়াবৎমাল প্রধান মন্ত্রীনা নন্দেদতা একলব্যা মোদেল রেসিদেন্সিয়েল স্কুল বত্তন নম্দুনা শঙ্গাগনি। স্কুল অসি মহৈরোই ৪২০গী অপুনবা কেপাসিতীগা লোয়ননা খুদোংবা পুম্নমক লৈগনি। মসিনা ত্রাইবেল মহৈরোইশিংগী মরক্তা এজুকেসনগী ক্বালিতী ফগৎহনবদা মতেং ওইগনি অমসুং মখোয়গী ওভরওল গ্রোথ অমসুং পর্সোনেল দিবেলপমেন্তকীদমক লম্বী অমা পীরগনি। প্রধান মন্ত্রী অৱাস য়োজনা (পি.এম.এ.ৱাই.)গী মখাদা শাখিবা য়ুমশিংগী ই-গৃহ প্রবেশকীদমক খনগৎলবা বেনেফিসরীশিংদা প্রধান মন্ত্রীনা শোজৈশিং শিন্নগনি। ভীদিও লিঙ্ককী থোংদা প্রধান মন্ত্রীনা অজনি (নাগপুর)- পুনে ত্রেন লমথাগনি। ত্রেন অসিদা থ্রী তায়র এয়র কন্দিসন কোচশিং য়াওগনি অমসুং অহিং অমদা নাগপুর অমসুং পুনেগী মরক্তা সর্বিস তৌগনি। সেন্ত্রেল রোদ ফন্দ (সি.আর.এফ.)গী মখাদা বতন নমদুনা লম্বীশিংগী উরেপ উয়ুং তমগনি। প্রধান মন্ত্রীনা মহারাস্ত্র স্তেত রুরেল লাইবলিহুদ মিসনগী মখাদা নুপী সেলফ হেল্প গ্রুপশিংদা সর্তিফিকেৎশিং/ চেকশিংসু য়েন্থোক্কনি। ধুলে: তুংদা প্রধান মন্ত্রী মহারাস্ত্রগী ধুলেদা চৎকনি। মফমদুদা মহাক্না পি.এম.কে.এস.ৱাই.গী মখাদা লাৱর পানাজরা মেদিয়ম প্রোজেক্ত শঙ্গাগনি। প্রোজেক্ত অসি ২০১৬-১৭তা প্রধান মন্ত্রী কৃশি সিঞ্চাই য়োজনা (পি.এম.কে.এস.ৱাই.)গী মনুং চহহনখি। মসিনা অপুনবা ১০৯.৩১ মীতর ক্যুবিক মীতরগী ৱাতর স্তোরেজ কেপাসিতীগা লোয়ননা হেক্তর ৭৫৮৫দা ইরিগেসন ফংহন্দুনা ধুলে জিলাগী খুঙ্গং ২১দা কানহল্লগনি। প্রধান মন্ত্রীনা সুলৱাদে জম্ফাল কানোলি লিফ ইরিগেসন স্কিমগী উরেপ উয়ুং তমগনি। স্কিম অসিগী মখাদা নুমীৎ ১২৪গী নোংজুথাদা তাপি তুরেলদগী ইচাউগী ঈশিং ৯.২৪ তি.এম.সি. চিথোকখিবা ঙমহল্লগনি। মসিনা ধুলে জিলাগী চাউরাক্না খুঙ্গং ১০০গী হেক্তর ৩৩৩৬৭গী এরিয়াদা ইরিগেসন ফংহন্নবা পানরি। প্রধান মন্ত্রীনা অমরুৎকী মখাদা ধুলে সিতী ৱাতর সপ্লাই স্কিমগী উরেপ উয়ুং তমগনি। মসিনা ইন্দস্ত্রীয়েল অমসুং কমর্সিয়েল গ্রোথতা ইনোৎ পীনবা ঈশিং ফংহল্লগনি। মহাক্না ধুলে-নার্দানা রেলৱে লাইন অমসুং জলগাও- মনমাদা ৩শুবা রেলৱে লাইনগী উরেপ উয়ুং তমগনি। ভীদিও লিঙ্ককী থোংদা প্রধান মন্ত্রীনা ভুসাবল-বান্দ্রা খানদেশ এক্সপ্রেস ত্রেন লমথাগনি। মসি অহিংদা চেনগদবা ত্রেন অমনি অমসুং মুম্বাই অমসুং ভুসাবলগী মরক্তা দাইরেক্ত কনেক্তিবিতী ফংহল্লগনি। ত্রেন অসি হপ্তা অমদা অহুমলক চেনগনি। মহাক্না জলগাও-উধানা দবলিং অমসুং ইলেক্ত্রিফিকেসন রেল প্রোজেক্ত শঙ্গাগনি। প্রোজেক্ত অসিনা পেসেঞ্জর অমদি পোৎ চৈশিং পুথোক পুশিন তৌবগী চাং হেঙ্গৎহল্লগনি। মসিনা সেক্সন অসিদা নান্দুরবার, বায়ারা, ধারনগাও অমসুং অতোপ্পা মফমশিং চাউখৎহন্নবা মচাক অমা ওইরগনি।
পি.এম.না ভারত্তা সাউথ এসিয়াগী ওইনা রামসর সাইৎশিংগী খ্বাইদগী চাউবা নেৎৱর্ক লৈবদা নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা ৱেতলেন্দ অনি, গুজরাতকী খিজাদিয়া ৱাইল্দলাইফ সেঙ্কচুরী অসুং য়ু.পি.গ বাখিরা ৱাইল্দলাইফ সেঙ্কচুরী অসি রামসর সাইৎ লিস্ততা হাপচিনখিবদা নুংঙাইবা ফোঙদোকখ্রে। এনভাইরনমেন্ত, ফোরেস্ত অমসুং ক্লাইমেৎ চেঞ্জকী কেন্দ্র মন্ত্রী, শ্রী ভুপেন্দ্র য়াদবনা তৌখিবা ত্বিত অমদা রিএক্ত তৌরদুনা প্রধান মন্ত্রীনা অসুম্না ত্বিত তৌখি: “নুংঙাইবা পাউনি! ভারতা সাউথ এসিয়াগী ওইনা রামসর সাইৎশিংগী খ্বাইদগী চাউবা নেৎৱর্ক লৈবা অসিনা ঐখোয়গী প্রজাশিংনা ফ্লোরা অমসুং ফৌনা ঙাকশেননবা ফিরেপ অমসুং মহৌশাগা লোয়ননা পুন্না হিংমিনবগী ৱাখল্লোন অদু উৎলি।”
প্রধান মন্ত্রীনা মীয়ামদা ওনমগী হরাও-তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা, মীয়ামদা ওনমগী থৌরম লাকপদা হরাও-তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়খি; “পোজিতিবিতী, বাইব্রেন্সী, ইচিল-ইনাওগী ওইবা অমসুং অমত্তা ওইবগী কুমহৈ-হরাওগা মরী লৈনবা ওনমগী থৌরম্না লাকপদা মীয়ামদা য়াইফ পাউজেল পীজরি। ঐহক্না মীপুম খুদিংগী মশা-মউ ফবা অমসুং নুঙাই য়াইফবগীদমক থৌনিজরি”।
ন্যু দিল্লীদা নৌনা শাবা এ.এস.আই. হেদক্বাতর্স প্রধান মন্ত্রীনা শঙ্গারগনি

ন্যু দিল্লীগী তিলক মার্গতা নৌনা শাবা আর্কিওলোজিকেল সর্ভে ওফ ইন্দিয়া (এ.এস.আই.)গী হেদক্বাতর্স প্রধান মন্ত্রী শ্রী নরেন্দ্র মোদীনা ২০১৮গী জুলাই ১২দা শঙ্গারগনি। নৌনা শারবা হেদক্বাতর্স বিলদিং অসিদা ইনর্জী ইফিসেন্ত লাইতিং অমসুং নোংগী ঈশিং য়োকশিনবা য়াওনা স্তেত-ওফ-দি-আর্তকী খুদোংচাবশিং য়াওরি। মসিদা চাউরাক্না লাইরিক অমসুং জর্নেল লাখ ১.৫গী কলেক্সনগা লোয়ননা সেন্ত্রেল আর্কিওলোজিকেল লাইব্রেরী অমা লৈগনি।
মন্ত্রীমন্দলনা ইন্তর্নেস্নেল কোলিয়েসন ফোর দিজাস্তর রেসিলিয়েন্ত ইনফ্রাস্ত্রকচর (সি.দি.আর.আই.) অমা লিংখৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্তর্নেস্নেল কোলিয়েসন ফোর দিজাস্তর রেসিলিয়েন্ত ইনফ্রাস্ত্রকচর (সি.দি.আর.আই.) অমা নই দিল্লীদা মসিগী সপোর্তিং সেক্রেতরিয়েৎ ওফিসকা লোয়ননা লিংখৎনবগীদমক অয়াবা পীখ্রে। হায়জরক্লিবা অসি প্রধান মন্ত্রীনা ২০১৯গী ওগস্ত ১৩দা অয়াবা পীখ। সি.দি.আর.আই. অসি ২০১৯গী সেপ্তেম্বর ২৩দা য়ু.এস.এ.গী ন্যু য়োর্কতা পাংথোক্কদৌরিবা য়ু.এন. ক্লাইমেৎ এক্সন সম্মিৎতা হৌদোক্নবা হায়জরি। য়ু.এন. সেক্রেতরী জেনরেলনা শিন্দুনা পাংথোক্কদবা থৌরম অসিনা লৈবাক কয়াগী লুচিংবা কয়াবু ক্লাইমেৎ চেঞ্জগী এফেক্তশিং অমসুং দিজাস্তরশিংনা থোকহল্ললিবশিং অদু থেংননবগীদমক ৱারেপশিং লৌহল্লগনি অমদি সি.দি.আর.আই.গীদমক অৱাংবা থাক্কী উবা ফংলিবা দরকার ওইবদু ফংহল্লগনি। অয়াবা পীখিবা অসি মখাগী অনৌবা খোংথাংশিং অসিগীনি: ১. নই দিল্লীদা মসিগী সপোর্তিং সেক্রেতরিয়েৎ ওফিসকা লোয়ননা ইন্তর্নেস্নেল সি.দি.আর.আই. লিংখৎপা; ২. দি সোসাইতীজ রেজিস্ত্রেসন এক্ত ১৮৬০গী মখাদা নই দিল্লীদা ‘সি.দি.আর.আই. সোসাইতী’গী মীংদা সোসাইতী অমগুম সি.দি.আর.আই.গী সেক্রেতরিয়েৎ লিংখৎপা। ‘সি.দি.আর.আই. সোসাইতী’গী মেমোরেন্দম ওফ এসোসিয়েসন অমসুং বাই-লোশিং নেস্নেল দিজাস্তর মেনেজমেন্ত ওথোরিতী (এন.দি.এম.এ.)না শেম শাগনি অমদি লেপক্কনি; ৩. সি.দি.আর.আই.দা ভারত সরকারনা লুপা কোতি ৪৮০গী তেংবাং পীরিবা অদুনা সেক্রেতরিয়েৎ ওফিস শেমগৎপা অমসুং ২০১৯-২০দগী ২০১৩-২৪ ফাওবা চহী মঙাগী চাদিং ওইরগনি; অমদি ৪. চার্তর দোকুমেন্তকী খুৎয়েক পীনরবা ভর্জন অদুনা সি.দি.আর.আই.গী ফাউন্দিং দোকুমেন্ত ওইনা এক্ত তৌগনি। চার্তর অসি মপাল থৌরম পুবা মন্ত্রালয়গা খন্নবগা লোয়ননা এন.দি.এম.এ.না পোতেন্সিয়েল মেম্বর লৈবাকশিংদগী ইনপুৎশিং লৌরবা মতুং ৱারোইশিন পুরক্কনি। চাউনা থেংনরিবা: সি.দি.আর.আই. অসি প্লেৎফোর্ম অমগুম মথৌ তৌগনি মদুদা দিজাস্তর অমসুং ইনফ্রাস্ত্রকচরগী ক্লাইমেৎ রেসিলিয়েন্সকী তোঙান তোঙানবা এস্পেক্তশিংদা ৱাখল্লোন জেনরেৎ তৌগনি অমসুং একচেঞ্জ তৌগনি। মসিনা স্তেকহোল্দরশিংগী মল্তিচুদ অমদগী তেক্নিকেল এক্সপর্তশিং পুন্না পুরক্লগনি। অনৌবা খোংথাং অসিনা সমাজগী সেক্সন পুম্নমক্তা কান্নবা ফংহল্লগনি। মসিনা দিজাস্তর রিস্ক ৱাংনা লৈবা লমদম পুম্নমক্তসু কান্নহল্লগনি। ভারত্তা, অৱাং নোংপোক অমসুং হিমালয়ান রিজনশিং অসি য়ুহা হাগনবা, সমুদ্র মপালশিং নোংলৈ নুংশিৎ অমসুং সুনামী লাক্কনবা অমসুং সেন্ত্রেল পেনিনসুলা লমদম অসি ইকং থোক্কনবা মফমশিংনি।
প্রধান মন্ত্রীনা গুজরাতকী ফাউন্দেসন দেদা গুজরাতকী মীয়ামদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা গুজরাতকী ফাউন্দেসন দেদা গুজরাতকী মীয়ামদা হরাও তয়াম্বা ফোংদোকখ্রে। ত্বীৎ অমদা প্রধান মন্ত্রীনা হায়খি; “গুজরাতকী ফাউন্দেসন দেদা, গুজরাতকী মীয়ামদা ঐহাক্না হরাও তয়াম্বা ফোংদোকচরি। মহাত্মা গান্ধী, সর্দার পতেল অমসুং অতৈ অতোপ্পা শক্নাইরবশিংগী পুক্নিং থৌগৎপা ৱাখল্লোনশিংনা, গুজরাতকী মীয়াম্বু মখোয়গী হিরম কয়াদা মায় পাকপগীদমক্তা পাক-শন্না থাগৎনরি। লাক্কদৌরিবা চহী কয়াদা গুজরাতপু হেন্না খুমাং চাউশিনবা ওইরসনু”।
খৃস্তমাস লাকপদা প্রধান মন্ত্রীনা মীয়ামদা য়াইফ-পাউজেল পীরি

খৃস্তমাস লাকপদা প্রধান মন্ত্রী নরেন্দ্র মোদীনা লৈবাক্কী মীয়ামদা য়াইফ-পাউজেল পীরি। প্রধান মন্ত্রীনা হায়খি, “নুংঙাইরবা খৃস্তমাস লাকপদা মীপুম খুদিংমক য়াইফ-পাউজেল পীজরি। জিষস খৃস্তগী অফবা পাউতাকশিং অমসুং মীনুংশিং খঙবা অমসুং থোং মান্না খুন্নাই অমা শেমগৎনবা মহাক্না হোৎনরম্বশিং অদু ঐখোয়না নিংশিংলি”।
প্রধানমন্ত্রীনা সু-৩০এমকেআইদগী ব্রহমোস এএলসিএমগী অহানবা তেস্ত ফয়ার মাই পাকখিবগীদমক নুংঙাইবা ফোংদোকখ্রে

প্রধানমন্ত্রীনা ঙসি সু-৩০এমকেআই ফাইতর এয়রক্রাফতগী ব্রহমোস এএলসিএম (এয়র লোঞ্চ ক্রুইজ মিসাইল)গী তেস্ত ফয়ার মাই পাকখিবগীদমক নুংঙাইবা ফোংদোকখ্রে। প্রধানমন্ত্রীনা অসিগুম্লবা শিংথানীংঙাই ওইরবা থবক অসিদা লোইনখিবা পুম্নমকপুসু থাগৎপা ফোংদোকখি। প্রধানমন্ত্রীনা হায়খি, “সু-৩০এমকেআইদগী ব্রহমোস এএলসিএমগী অহানবা তেস্ত ফয়ার মাই পাকখিবগীদমক নুংঙাইবা ফোংদোকচরি অমসুং শিংথানীংঙাই ওইরবা থবক অসিদা লোইনখিবা পুম্নমকপুসু থাগৎপা ফোংদোকচরি।”
কেবিনেৎনা ভারত অমসুং উজবেকিস্তানগী মরক্তা সোলার ইনর্জীগী লমদা য়ানচেরোল খুৎয়েক পীনববদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী কেবিনেৎনা ভারত অমসুং উজবেকিস্তানগী মরক্তা সোলার ইনর্জীগী লমদা য়ানচেরোল খুৎয়েক পীনবগী মতাংদা পুথোকখি। মসিদা মরুওইনা লৌরিবা থবকশিংদি রিসর্চ/দিমোন্সত্রেসন/পাইলোৎ প্রোজেক্তশিং নেসনেল ইন্সতিত্যুৎ ওব সোলার ইনর্জী (নিসে), ন্যু অমসুং রিন্যুএবল ইনর্জী মন্ত্রালয়, ভারত অমসুং ইন্তর্নেসনেল সোলার ইনর্জী ইন্সতিত্যুৎ (ইসৈ), উজবেকিস্তানগী মরক্তা নাকল অনিমক্না য়ানরবা হীরমশিংদা থিদোকপনিঃ ১. সোলার ফোতোভোলতেক ২. স্তোরেজ তেক্নোলোজীশিং ৩. তেক্নোলোজী লান্নবা। নাকল অনিমক্না য়ানবদা য়ুম্ফম ওইরগা, নাকল অনিমক্না ইন্তর্নেসনেল সোলার এলাইন্সেস (আই.এস.এ.)গী মীহুৎ ওইরিবা লৈবাকশিংদা অহানবগী প্রোজেক্তশিং পায়খৎনবা অমসুং থাদনবা থবক তৌমিন্নগনি।
এদভান্তেজ অসম – গ্লোবেল ইনভেস্তর্স সমিৎ ২০১৮ হৌদোকপগী থৌরমদা প্রধানমন্ত্রীনা ৱা ঙাংগনি

হয়েং গুৱাহাতীদা পাংথোক্কদবা এদভান্তেজ অসম – গ্লোবেল ইনভেস্তর্স সমিৎ ২০১৮ হৌদোকপগী থৌরমদা প্রধানমন্ত্রী শ্রী নরেন্দ্র মোদীনা ৱা ঙাংগনি । নুমিৎ নিনি চৎথগদবা সমিৎ অসি হৌজিক ফাওবগী মনুংদা অসম সরকারনা ইনভেস্তমেন্ত য়োকখৎপা অমসুং পাইখৎলিবা অনৌবা খোংথাংশিংগী মনুংদা খ্বাইদগী চাওবা ওইরগনি। সমিৎ অসিদা অসম সরকারনা ইনভেস্তরশিংদা পীরিবা জিও-স্ত্রাতেজিক্কী খুদোংচাবশিং অদু উৎথোক্কনি। থৌরম অসিদা খা অমসুং খা-নোংপোক এশিয়াদা চাওখৎলক্লিবা শেনমিৎলোনশিংদা এক্সপোর্ত-ওরিয়েন্তেদ মেন্যুফেকচরিং অমসুং সর্বিসশিং পীবগী মতাংদা রাজ্য সরকারনা ফংহল্লিবা শেমগৎ-শাগৎপগী থৌওংশিং অমসুং খুদোংচাবশিংগী মতাংদা ফোংদোক্কনি। সমিৎ অসিদা মখাগী লমশিং অসিদা মিৎয়েং থমদুনা রাজ্য অসিদা লৈরিবা ইনভেস্তমেন্তকী খুদোংচাবশিং উৎকনিঃ পৱার, লৌউ-শিংউ অমসুং চিঞ্জাক লিদুনা থম্বা/এগ্রিকলচর & ফুদ প্রোসেসিং, আইতি & আইতিইশিং, রিভর ত্রান্সপোর্ত & পোর্ত তাউনশিপ, প্লাস্তিক & পেত্রোকেমিকেল, ফার্মসুতিকেল & মেদিকেল ইক্বুইপমেন্ত, হেন্দলুম, তেক্সতাইল & হেন্দিক্রাফ, তুরিজম, হোস্পিতালিতী & ৱেলনেস, সিবিল এবিএসন অমসুং পেত্রোলিয়ম অমসুং নেচরেল গ্যাস।
পি.এম.না শ্রী কে. কামরাজপু মহাক্কী মপোক কুমওন্দা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা শ্রী কে. কামরাজপু মহাক্কী মপোক কুমওন্দা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি, “শক্নাইরবা শ্রী কে. কামরাজপু মহাক্কী মপোক কুমওন্দা ইকাই খুম্নবা উৎচরি। মহাক্না মহাক্কী পুন্সি লৈবাক্কী চাওখৎ থৌরাং অমসুং সমাজদা শক্তি হেনগৎনবা কৎথোকপিরমখি। মহাক্না মহৈ-তম্বা, হকচাংগী চেকশিনবা অমসুং নুপীদা শক্তি পীন্নবা মরুওইনা হোৎনবিরম্বা অসিনা ভারতকী মীয়ামদা পুক্নিং থৌগৎতুনা লৈহৌরগনি”।
মন্ত্রীমন্দলনা ভারত অমসুং মোরোক্কোগী মরক্তা তেরোরিজম থেংননবা জোইন্ত ৱার্কিং গ্রুপ অমা শেমগৎনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং মোরোক্কোগী মরক্তা তেরোরিজম থেংননবা জোইন্ত ৱার্কিং গ্রুপ অমা শেমগৎনবা য়ানা ৱারোলদা অয়াবা পীখ্রে। ভারত অমসুং মোরোক্কোনা তেরোরিজম থেংননবা জোইন্ত ৱার্কিং গ্রুপ শেমগৎপনা তেরোরিস্ত এতেক্কা মরী লৈনবা কেসশিংদা মতেং ওইরগনি। য়ানা ৱারোল অসি তেরোরিস্ত এক্তিবিতীশিংদা ইনফোর্মেশন ফংবা/পীথোক পীশিন তৌবদা য়ুমফম ওইরি।
মন্ত্রী-মন্দলনা সেক্যুরিতীজ এন্দ একচেঞ্জ বোর্দ ওফ ইন্দিয়া অমসুং মোঙ্গোলিয়াগী ফাইনান্সিএল রিগ্যুলেতরী কম্মিসনগী মরক্তা বাইলেতরেল মেমোরেন্দম ওফ অন্দর্স্তেন্দিং (এম.ও.য়ু.) খুৎয়েক পীনবদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা ঙসি ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা সেক্যুরিতীজ এন্দ একচেঞ্জ বোর্দ ওফ ইন্দিয়া (সেবী) অমসুং মোঙ্গোলিয়াগী ফাইনান্সিএল রিগ্যুলেতরী কম্মিসন (এফ.আর.সি.)গী মরক্তা বাইলেতরেল মেমোরেন্দম ওফ অন্দর্স্তেন্দিং (এম.ও.য়ু.) খুৎয়েক পীনবদা অয়াবা পীখ্রে। মরু ওইবা কান্নবা: সেবীগুম্বা এফ.আর.সি. অসি ইন্তর্নেস্নেল ওর্গনাইজেসন ওফ সেক্যুরিতীজ কম্মিসন্স মল্তিলেতরেল এম.ও.য়ু (আই.ও.এস.সি.ও. এম.এম.ও.য়ু.)গী কো-সিগনেতরী অমনি। অদুম ওইনমক, আই.ও.এস.সি.ও. এম.এম.ও.য়ু.না তেক্নিকেলগী ওইবা তেংবাং পীনবা মাগী স্কোপকী মখাদা লৈতে। প্রপোজ তৌখিবা বাইলেতরেল এম.ও.য়ু. অসিনা তেক্নিকেল এসিস্তেন্স প্রোগ্রাম লৈহন্নবা মতেংসু পাংলিবা সেক্যুরিতীজ লোশিং নীংথিনা এনফোর্সমেন্ত তৌহল্লিবা ইনফোর্মেসন শিয়রিং ফ্রেমৱার্ক মপাঙ্গল কনখৎহন্নবা মাইকৈদা শরুক তমগনি। তেক্নিকেল এসিস্তেন্স প্রোগ্রাম অসিনা কেপিতেল মার্কেৎশিং, স্তাফকী কেপাসিতী বিল্দিং এক্তিবিতীশিং অমসুং ত্রেনিং প্রোগ্রামশিংগা মরী লৈনবা হীরমশিংদা তান্নদুনা ওথোরিতীশিংদা কান্নবা পীগনি। বেকগ্রাউন্দ: সেক্যুরিতীজ এন্দ একচেঞ্জ বোর্দ ওফ ইন্দিয়া (সেবী) অসি ভারত্তা সেক্যুরিতীজ মার্কেৎশিং য়েংশিন্নবা সেক্যুরিতীজ এন্দ একচেঞ্জ বোর্দ ওফ ইন্দিয়া এক্ত, ১৯৯২গী মখাদা লিংখৎখি। সেবীগী পান্দমশিং অসি ইনভেস্তরশিংগী হক ঙাকশেনবা অমসুং ভারত্তা সেক্যুরিতীজ মার্কেৎশিং য়েংশিনবা অমসুং চাউখৎহনবনি। সেবী এক্ত, ২০০২গী সেক্সন ১১গী সব-সেক্সন (২)গী মখাদা য়াওরিবা ক্লোস(ib) অসিনা অতোপ্পা আইনশিংগী প্রোবিজনশিংগী মখাদা সেক্যুরিতীজ লোশিংগা মরী লৈনবা ভাইওলেসনশিং ঙাকথোকপা নত্ত্রগা খঙদোকপগা মরী লৈনবা হীরমশিংদা ভারত নত্ত্রগা ভারতকী মপালদা লৈরিবা ওইরবসু বোর্দকা ফঙ্কসন মান্নবা অতোপ্পা ওথোরিতীশিংদগী ই-পাউ লৌবা নত্ত্রগা ই-পাউ পীবগী শক্তি খুৎশিন্নরি। ভারতকী মপালদা লৈবা ওথোরিতী অমা হেক্তদা ই-পাউ পীনবগীদমক সেবীনা কেন্দ্র সরকারগী অয়াবা মাংজৌননা লৌদুনা অসিগুম্বা ওথোরিতীগা লোয়ননা এরেঞ্জমেন্ত নত্ত্রগা এগ্রীমেন্ত নত্ত্রগা অন্দর্স্তেন্দিং অমা তৌনবা য়াই। হীরম অসিদা এফ.আর.সি.না সেবীদা ম্যুচুএল কোওপরেসন অমসুং তেক্নিকেল এসিস্তেন্সকীদমক বাইলেতরেল এম.ও.য়ু. অমা খুৎয়েক পীননবা হায়খি। হৌজিক ফাওবদা সেবীনা অতোপ্পা লৈবাকশিংগী কেপিতেল মার্কেৎ রিগ্যুলেতরশিংগা লোয়ননা বাইলেতরেল এম.ও.য়ু. ২৭ খুৎয়েক পীনখ্রে। ২০০৬তা লিংখৎখিবা ফাইনান্সিএল রিগুলেতরী কম্মিসন (এফ.আর.সি.) অসি ইন্সুরেন্স অমসুং সিক্যুরিতী মার্কেৎশিং অমসুং মাইক্রোফাইনান্স সেক্তরদা শরুক য়ারিবশিং য়াওনা নন-বেঙ্ক সেক্তর য়েংশিন্নবা অমসুং রিগুলেৎ তৌনবা শেমখিবা পার্লিয়ামেন্তরী ওথোরিতী অমনি। এফ.আর.সি.না অফবা মখলগী ফাইনান্সিএল মার্কেৎশিং পীবদা থৌদাং লৌই। কম্মিসন অসিনা নন-বেঙ্ক ফাইনান্সিএল ইন্সতিত্যুসনশিং, ইন্সুরেন্স কম্পনীশিং অমসুং ইন্তরমেদিএতরীশিং, সিক্যুরিতী ফর্মশিং অমসুং সেভিংস অমসুং ক্রেদিৎ কোওপরেতিবশিংদা মীৎয়েং চংই। মসিগা লোয়ননা মসিনা ইন্দিবিদুএল ফাইনান্সিএল মার্কেৎ ক্লাইন্তশিং (সিক্যুরিতী হোল্দরশিং, দোমেস্তিক অমসুং ফোরেন ইনভেস্তরশিং অমসুং ইন্সুরেন্স পোলিসী হোল্দরশিংদা মখোয়গী হক ফংহল্লি অমসুং শেলথুম লান্না শিজিন্নবদগী ঙাক শেল্লি।
জাপানগী প্রধান মন্ত্রী শিঞ্জো অবেনা প্রধান মন্ত্রী শ্রী নরেন্দ্র মোদীগী মফমদা নুংঙাইবা ফোংদোকখ্রে

মপান থৌরম পুবা মন্ত্রালয় ভারত সরকার প্রেস রিলিজ জাপানগী প্রধান মন্ত্রী শিঞ্জো অবেনা প্রধান মন্ত্রী শ্রী নরেন্দ্র মোদীগী মফমদা নুংঙাইবা ফোংদোকখ্রে ২০১৯গী মে ২৩দা জাপানগী প্রধান মন্ত্রী হিজ এক্সিলেন্সী শ্রী শিঞ্জো অবেনা প্রধান মন্ত্রী শ্রী নরেন্দ্র মোদীগী মফমদা তেলিফোন তৌরক্তুনা ২০১৯গী মীখলদা মহাক্কী পার্তীনা চাউনা মায় পাক্লকপদা নুংঙাইবা ফোংদোকখ্রে। প্রধান মন্ত্রী মোদীনা প্রধান মন্ত্রী অবেবু মহাক্কী য়াইফ–পাওজেল অদুগীদমক থাগৎপা ফোংদোকখি। ৱারী শানখিবা অদুদা লুচিংবা অনিনা হৌখিবা চহী মঙাদা লৈবাক অনিগী মরক্তা খুমাং চাউশিন্না পায়খৎখিবশিং অদু খঙমিন্নখি অমদি শান্তি, মাংলোমদা চংশিনবা অমসুং চাউখৎপগী ওইবা মখোয়গী অপুনবা মিৎয়েং অদু ফংনবগীদমক ইন্দিয়া–জাপান স্পিসিয়েল স্ত্রাতেজিক অমসুং গ্লোবেল পার্তনরশিপ মখা তানা চেৎশিনহন্নবা মখোয়গী অচেৎপা ৱাফমশিং অদু অমুক হন্না ফোংদোক্নখি। লুচিংবা অনিমক্না মথং থাদা ওসাকাদা পাংথোক্কদৌরিবা জি ২০ মীফম মনুংদা মখোয়গী ওইবা মীফম পাংথোকপদা য়ানখি। প্রধান মন্ত্রী মোদীনসু প্রধান মন্ত্রী অবেগী মফমদা চহী অসিগী লোইশিল্লকপদা পাংথোক্কদৌরিবা মথংগী ভারত–জাপান চহীগী মীফমগীদমক ভারত্তা লেংবীরক্নবা বার্তন তৌখি নই দিল্লী ২৩ মে ২০১৯
কেন্দ্রগী মন্ত্রী মন্দলনা ০১.০৭.২০২২দগী পন্দুনা লৈরকখিবা কেন্দ্র লৈঙাক্কী শিন্মীশিংগী দিয়রনেস এলোৱেন্স অমসুং পেন্সনরশিংগী দিয়রনেস রিলীফকী অহেনবা ইন্সতোলমেন্তকী শেন্ফম থাদোক্নবা অয়াবা পীখ্রে

প্রধান মন্ত্রী শ্রী নরেন্দ্র মোদীনা থৌরম মপু ওইবা মন্ত্রী মন্দলনা জুন ২০২২দা লোইখিবা মতমগী ওল ইন্দিয়া কঞ্জ্যুমর প্রাইস ইন্দেক্সকী থা ১২গী চাংচত্তা হেনগৎলকপগী পর্সেন্তেজতা য়ুম্ফম ওইদুনা ০১.০৭.২০২২দগী পন্দুনা লৈরকখিবা কেন্দ্র লৈঙাক্কী শিন্মীশিং অমসুং পেন্সনরশিংগী মথঙশিৎনা ৪%গী দিয়রনেস এলোৱেন্স অমসুং দিয়রনেস রিলীফকী অহেনবা ইন্সতোলমেন্ত থাদোকপদা অয়াবা পীখ্রে‍। কেন্দ্র লৈঙাক্কী শিন্মীশিং অমসুং পেন্সনরশিং ০১.০৭.২০২২দগী হৌরগা দিয়রনেস এলোৱেন্স অমসুং দিয়রনেস রিলীফকী অহেনবা শেনফম ফংলগনি‍। কেন্দ্র লৈঙাক্কী শিন্মীশিংগী দিয়রনেস এলোৱেন্স হেনগৎলকপনা পীরক্কদৌরিবা শেনগী অহেনবা পোৎলুম অসি চহিদা লুপা করোর ৬,৫৯১গী চাংদা; অমদি চৎলিবা শেনবা চহি ২০২২-২৩গী ওইনা লুপা করোর ৪,৩৯৪.২৪নি (জুলাই, ২০২২দগী ফেব্রুৱারী ২০২৩ ফাওবগী থা ৮গী মতমগী) হায়না পারি‍। পেন্সনরশিংগী দিয়রনেস রিলীফ হেনগৎলকপনা পীরক্কদৌরিবা শেলগী অহেনবা পোৎলুম অসি চহিদা লুপা করোর ৬,২৬১.২০গী চাংদা; অমদি চৎলিবা শেনবা চহি ২০২২-২৩গী ওইনা লুপা করোর ৪,১৭৪.১২নি (জুলাই, ২০২২দগী ফেব্রুৱারী ২০২৩ ফাওবগী থা ৮গী মতমগী) হায়না পারি‍। দিয়রনেস এলোৱেন্স অমসুং দিয়রনেস রিলীফ অনিনা পুল্লগা পীরক্কদৌরিবা শেলগী পোৎলুম অসি চহিদা লুপা করোর ১২,৮৫২.৫৬গী চাংদা; অমদি চৎলিবা শেনবা চহি ২০২২-২৩গী ওইনা লুপা করোর ৮,৫৬৮.৩৬নি (জুলাই, ২০২২দগী ফেব্রুৱারী ২০২৩ ফাওবগী থা ৮গী মতমগী) হায়না পারি‍।